Vi var to venninner som reiste sammen på jentetur, og vi kunne rett og slett ikke ha vært mer fornøyd med å bo hos Marianne. Leiligheten var fantastisk fin, kult innredet og virkelig noe litt utenom det vanlige. Den ligger supersentralt til, og det er enkelt å komme seg rundt i byen. Nabolaget/bakgården var også fin og rolig. Marianne var selv bortreist, men ga oss informasjon i forkant, og hadde lagt alt klart til oss da vi ankom leiligheten. Alt var rent og ryddig, og vi hadde en veldig fin førsteopplevelse med Airbnb takket være Marianne!